Diari Oficial de la Generalitat Valenciana


Sumari del DOGV 5427, del 12-01-2007 (2007/22)

ORDE de 29 de desembre de 2006, de la Conselleria d'Empresa, Universitat i Ciència, per la qual es regulen les ajudes relatives al Programa de Promoció de la Qualitat en el Comerç per a l'exercici 2007.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5427

Data del DOGV
:   12-01-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/22


Data del document
:   29-12-2006

Organisme emissor
:   Conselleria d'Empresa, Universitat i Ciència

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda a les empreses
    * comerç al detall
    * xicotet comerç
    * petita i mitjana empresa
    * promoció del comerç
    * qualitat del producte
    * associació
    * ajuda pública

El Programa de Promoció de la Qualitat en el Comerç es planteja
incrementar la competitivitat del comerç urbà amb dos objectius: u,
que el consumidor accedisca als productes que es venen en els establiments
comercials de manera adequada a les seues necessitats i dos,
que l'empresa comercial millore la seua capacitat competitiva i per
tant la seua rendibilitat.
Entre les línies d'actuació previstes per a aconseguir el dit objectiu
està el desenvolupament d'auditories de qualitat que, realitzades des
de les organitzacions empresarials i les empreses comercials, ajuden a
consolidar la imatge del comerç per mitjà de la realització d'auditories,
implantació de la norma UNIX 175000/1 de «Qualitat del Servici del
Xicotet Comerç» i la realització d'accions d'informació i difusió de la
qualitat.
Així mateix i tenint en compte que la Fundació Valenciana de la
Qualitat ha dissenyat un Programa de Reconeixement de Qualitat del
Comerç Valencià, pareix lògic que qualsevol de les activitats previstes
en esta orde, estiguen avalades per la dita Fundació, sempre amb
l'objectiu de coadjuvar que el comerç valencià siga capaç de prestar
servicis i productes atractius i singulars que aconseguisquen la permanent
satisfacció dels seus clients.
S'assenyala que les ajudes que es concedisquen d'acord amb el
que preveu la present Orde ho seran en el marc del Reglament (CE)
número 1998/2006 de la Comissió, de 15 de desembre del 2006, relatiu
a l'aplicació dels articles 87 i 88 del Tractat CE a les ajudes de
minimis (DOCE L 379/5 de 28 de desembre del 2006).
Per això, i en virtut de les facultats que em conferix l'article 35 de
la Llei 5/1983, de 30 de desembre, de Govern Valencià, i l'article 47
del Text Refós de la Llei d'Hisenda Pública Valenciana,
ORDENE
Article 1. Objecte i àmbit
1. Per mitjà de la present orde s'establix el règim de la concessió
d'ajudes relatives als gastos corrents de la implantació i auditoria de
primera certificació segons la família de normes UNIX 175001 «Qualitat
de Servici per al Xicotet Comerç» i a la realització d'accions de
difusió i sensibilització en projectes destinades a implantar les esmentades
normes de qualitat en el comerç, d'acord amb les consignacions
pressupostàries que per a l'exercici 2007 establisca la Llei de Pressupostos
de la Generalitat.
2. Aprovar les bases per les quals es regirà la convocatòria que
s'arreplega en els articles següents.
Article 2. Beneficiaris de les ajudes
Podran ser beneficiaris:
1. Les Associacions de Comerciants i altres Entitats de Comerç
Associat, independentment de la formula jurídica que adopten, sempre
que siguen sense ànim de lucre, que duguen a terme accions de difusió
i sensibilització en projectes destinades a implantar la norma UNIX
175000/1 o derivades de la mateixa.
2. Les pimes comercials que, col·locant a menys de 20 treballadors,
realitzen la seua primera auditoria de qualitat, i obtinguen el Certificat
corresponent, en els seus establiments comercials complint els
requisits següents:
a) Que es tracte de societats mercantils i assimilades, empresaris
individuals, o comunitats de béns d'acord amb el que establix l'article
11 de la Llei 38/2003, de 17 de novembre, General de Subvencions.
En el cas de comunitats de béns hauran de fer-se constar expressament
en la sol·licitud i en la resolució de concessió, els compromisos
d'execució assumits per cada comuner així com l'import de la subvenció
a aplicar per a cada un d'ells que tindran igualment la condició de
beneficiaris. En tot cas, hauran de nomenar un representant.
b) Que exercisquen activitat comercial a la Comunitat Valenciana,
en algun dels grups 50.101, 50.103, 50.302, 504 i 52 (excepte
52.111, 52.121, 52.6 i 52.7) de la Classificació Nacional d'Activitats
Econòmiques, segons el Reial Decret 1560/1992, de 18 de desembre,
pel qual s'aprova la Classificació Nacional d'Activitats Econòmiques.
c) Que complisquen els requisits de pime, segons el que establix
la Re
comanació de la Comissió de maig del 2003, sobre la definició de
microempreses, xicotetes i mitjanes empreses.
Article 3. Accions i quanties a les quals es dóna suport
1. Les ajudes establides hauran d'anar destinades a:
a) Finançar, fins al 70 per cent amb el límit de 20.000 euros, les
Associacions de Comerciants i altres Entitats de Comerç Associat
(amb almenys 50 comerciants associats), la realització d'accions
d'assessorament, informació, difusió, seguiment entre les pimes comercials,
així com les tendents a la conscienciació i foment de la cultura
de la qualitat en el comerç, tant associat com no associat i que consistisquen
en:
- Contractació d'assessorament extern especialitzat
- Accions de difusió i sensibilització: organització de jornades,
insercions publicitàries, publitramesa, etc-
b) Finançar fins al 70 per cent amb el límit d'1.000 euros els gastos
corrents d'implantació i auditoria de la norma UNIX 175000/1
de «Qualitat del Servici del Xicotet Comerç», realitzats per entitats
l'esquema de certificació de les quals quals haja sigut validat per la
Fundació Valenciana de la Qualitat, en els establiments de les pimes
comercials que complisquen els requisits esmentats en l'article anterior.
2. En tot cas, l'import d'estes ajudes no podrà fer que l'import
total de les ajudes de minimis que reba l'empresa durant un període de
tres exercicis fiscals siga superior al límit de 200.000 euros.
3. Les ajudes que s'establixen en la present orde es materialitzaran
per mitjà de subvencions amb els límits i condicions esmentats.
4. Es podrà subcontractar l'activitat objecte de la subvenció fins
al 100 per cent d'esta, i en este cas caldrà ajustar-se al que disposa
l'article 29 de la Llei 38/2003, de 17 de novembre, General de Subvencions.
Article 4. Gastos als quals dóna suport
1. A l'efecte de les ajudes regulades en esta orde, no es computaran
com a gastos als quals dóna suport les dietes per estada, manutenció i
desplaçament de l'auditor.
2. No se subvencionaran, en cap cas, els gastos ordinaris de funcionament
de l'entitat sol·licitant.
3. Amb caràcter general, no serà subvencionable l'IVA satisfet per
l'adquisició de béns o servicis, i en general qualsevol impost pagat pel
beneficiari.
Article 5. Presentació de sol·licituds i termini
1. Les sol·licituds, per a l'obtenció de les ajudes regulades per la
present orde, hauran de dirigir-se a la Direcció General d'Indústria i
Comerç i es presentaran en l'imprés normalitzat, en els corresponents
Servicis Territorials de Comerç o en qualssevol altra de les formes
previstes en l'article 38.4 de la Llei 30/1992, de 26 de novembre, de
Règim Jurídic de les Administracions Públiques i Procediment Administratiu
Comú.
2. Les sol·licituds hauran d'acompanyar-se dels documents que a
continuació s'indiquen:
a) Documentació acreditativa i identificativa del sol·licitant i, si és
el cas, del seu representant legal:
- Si és persona física còpia compulsada del DNI.
- En el cas de persones jurídiques s'haurà d'aportar còpia compulsada
actualitzada de l'escriptura de constitució/estatuts, i acreditació
de la inscripció en el Registre Mercantil o registre corresponent, així
com còpia compulsada de la targeta d'identificació fiscal.
- Del representant legal s'haurà d'aportar còpia compulsada del
DNI i dels poders actualitzats que acrediten la seua representació.
- En el cas que el sol·licitant siga una comunitat de béns còpia
compulsada de: targeta d'identificació fiscal, document de constitució
i modificació si és el cas, còpia compulsada del DNI i poder prou del
representant per a presentar la sol·licitud en nom de la comunitat i per
a complir les obligacions que com a beneficiari li corresponen. També
haurà d'aportar-se còpia compulsada de la documentació identificativa
de tots els integrants de la comunitat.
b) Còpia compulsada de la declaració censal d'alta en el cens
d'obligats tributaris, a este efecte d'acreditar l'activitat econòmica que
s'exercix.
c) Memòria, firmada, descriptiva de les actuacions per a la qual se
sol·licita l'ajuda que a més inclourà responsables, calendari d'execució
que garantisca la seua execució en l'exercici en què es concedix la
subvenció i fonts de finançament d'estes.
d) Pressupostos externs detallats o factures proforma.
e) Si és el cas, relació d'associats (a l'Associació de comerciants
o una altra Entitat de Comerç Associat sol·licitant), activitats
econòmiques que exercix cada un d'ells i direcció dels establiments
afectats.
f) Dades de domiciliació bancària segons model facilitat a este
efecte (fitxa de manteniment de tercers), excepte si s'han presentat
amb anterioritat davant de la Conselleria d'Empresa, Universitat i
Ciència i no han experimentat variació.
g) Acreditació que el sol·licitant de la subvenció es troba al corrent
en el compliment de les obligacions tributàries i enfront de la Seguretat
Social.
La presentació de la sol·licitud per part del beneficiari de la subvenció
comportarà l'autorització a la Conselleria d'Empresa, Universitat
i Ciència perquè esta obtinga de forma directa a través de certificats
telemàtics, l'acreditació del compliment d'obligacions tributàries
i enfront de la Seguretat Social, en els termes que preveu els articles
18 i 19 del Reial Decret 887/2006, de 21 de juliol, pel qual s'aprova
el Reglament de la Llei 38/2003, de 17 de novembre, General de Subvencions.
No obstant això, el sol·licitant podrà denegar expressament el consentiment,
havent d'aportar llavors les certificacions següents:
- De l'Agència Estatal d'Administració Tributària, el certificat que
acredite que el sol·licitant es troba al corrent de les seues obligacions
tributàries.
- De la Tresoreria General de la Seguretat Social el certificat
acreditatiu de què el sol·licitant es troba al corrent en el compliment
de les seues obligacions amb la Seguretat Social.
- Dels servicis territorials de la Conselleria d'Economia, Hisenda i
Ocupació, el certificat acreditatiu de què el sol·licitant no té deutes de
naturalesa tributària amb la Generalitat.
També hauran d'aportar les mencionades certificacions tots els
integrants de les comunitats de béns.
h) Declaració responsable de les ajudes de minimis concedides per
qualsevol projecte a l'empresa durant els dos exercicis fiscals anteriors
i durant l'exercici fiscal actual, amb indicació d'import, organisme,
data de concessió i règim d'ajudes en què s'empara, o si és el
cas, declaració de no haver-ne rebuda cap.
i) Declaració responsable que acredite que el sol·licitant i, si és el
cas, els integrants de la comunitat de béns, no son deutors de la Generalitat
per reintegrament de subvencions, segons model que figura en
l'Annex III.
j) Declaració responsable que acredite que el sol·licitant i, si és el
cas, els integrants de la comunitat de béns, no estan sotmesos a les
altres prohibicions per a obtindre la condició de beneficiari establides
en l'art. 13, apartat 2 de la Llei 38/2003, de 17 de novembre, General
de Subvencions.
k) Declaració responsable relativa al compliment dels requisits
establits en l'article 2.2.c, d'acord amb el model arreplegat en l'Annex
I de la present Orde, acompanyada de:
- Còpia compulsada de l'últim butlletí de cotització a la Seguretat
Social dels treballadors per compte d'altri que presten els seus servicis
en l'empresa o de la documentació que acredite el seu número.
- Còpia compulsada de la documentació fiscal que acredite el
volum de negoci corresponent a l'últim exercici.
- Si és el cas, còpia compulsada de la documentació que acredite
que l'empresa participa en el 25 per cent o més del capital social
d'altres empreses.
l) Declaració responsable sobre el compliment de la normativa
sobre integració laboral de persones amb discapacitat o si és el cas
d'estar exempt.
4. Quan la sol·licitud no reunisca els requisits assenyalats en
l'article 70 de la Llei 30/1992, de 26 de novembre, de Règim Jurídic
de les Administracions Públiques i del Procediment Administratiu
Comú, o no s'adjunte la documentació que d'acord amb esta orde
resulte exigible, es requerirà a l'interessat perquè en el termini de 10
dies, esmene la falta o adjunte els documents preceptius, amb indicació
que, si així no ho fera, se li tindrà per desistit de la seua petició.
5. Els projectes iniciats amb anterioritat a la data de presentació
de la sol·licitud no seran considerats per a donar-los suport. Els
sol·licitants podran executar els projectes, durant l'exercici 2007, una
vegada presentada la/s sol·licitud/és, sense esperar que la concessió de
l'ajuda es produïsca i sense que això prejutge la decisió que finalment
s'adopte.
6. El termini de presentació de sol·licituds serà el comprés entre
l'endemà de la publicació de la present orde en el Diari Oficial de la
Generalitat i el dia 28 de febrer del 2007.
Article 6. Resolució de la concessió d'ajudes
1. La Direcció General d'Indústria i Comerç podrà demanar del
sol·licitant l'aportació addicional d'altres documents o dades aclaridores
que estime necessaris per a resoldre sobre la sol·licitud presentada.
2. La Direcció General d'Indústria i Comerç elevarà la proposta
formulada per la Comissió de Suports a la Comercialització al conseller
d'Empresa, Universitat i Ciència que dictarà una resolució de
concessió de l'ajuda; fixant expressament la quantia i incorporant, si
és el cas, les condicions, obligacions i determinacions accessòries a
què haja de subjectar-se el beneficiari.
3. Es calcularà la subvenció corresponent a les accions a les quals
dóna suport en funció dels percentatges i límits màxims establits
en esta orde i en el cas que les disponibilitats pressupostàries foren
menors a la suma de les subvencions resultants es realitzarà un prorrateig
general entre totes les sol·licituds.
4. El termini màxim per a resoldre les sol·licituds que es formulen
per a la concessió de les ajudes que s'establixen en la present orde,
serà de tres mesos comptats des de la data de publicació en el Diari
Oficial de la Generalitat de la línia de crèdit i de l'import global
màxim destinat a finançar-les.
5. Transcorregut el termini sense que haja recaigut una resolució,
s'entendrà desestimada la sol·licitud de concessió de l'ajuda, en els
termes que preveu l'article 44 de la Llei 30/1992, de 26 de novembre,
de Règim Jurídic de les Administracions Públiques i Procediment
Administratiu Comú.
6. La resolució es notificarà als interessats en els termes que preveu
l'article 58 de la Llei 30/1992, de 26 de novembre, de Règim
Jurídic de les Administracions Públiques i del Procediment Administratiu
Comú.
7. Les subvencions concedides seran publicades en el Diari Oficial
de la Generalitat amb expressió de la convocatòria, del programa i
crèdit pressupostari a què s'imputen, beneficiari, quantitat concedida i
finalitat o finalitats de la subvenció.
8. Les resolucions a què es referixen els paràgrafs anteriors esgoten
la via administrativa i contra elles podrà interposar-se recurs de
reposició davant de l'òrgan que va dictar l'acte, en el termini d'un mes
a comptar de l'endemà de la notificació de la resolució corresponent o
recurs contenciós administratiu davant de la Sala Contenciosa Administrativa
del Tribunal Superior de Justícia de la Comunitat Valenciana,
en el termini de dos mesos a comptar de l'endemà de la notificació de
la resolució corresponent.
Article 7. Resolució d'incidències
L'òrgan competent per a la concessió de les ajudes previstes en la
present orde, resoldrà les incidències que es produïsquen després de la
dita concessió, i en especial els supòsits de:
- Canvis de titularitat.
- Canvis d'ubicació.
- Pròrrogues per a l'execució del projecte i per al compliment de
les condicions particulars de la concessió, amb caràcter excepcional.
- Modificacions justificades del projecte inicial.
- Pròrrogues del termini per a l'aportació de documents acreditatius
de l'execució del projecte a l'efecte de liquidació de l'ajuda.
Article 8. Control de les accions
La Direcció General d'Indústria i Comerç realitzarà el control i
seguiment de les accions a través de les comprovacions que considere
necessàries.
Article 9. Liquidació de les ajudes
1. La liquidació de les ajudes s'efectuarà una vegada executat
el projecte en la seua totalitat o en les fases previstes, d'acord amb
la sol·licitud presentada i en els termes fixats per a la concessió de
l'ajuda.
2. A l'efecte del que establix el punt anterior, els beneficiaris fins
al 30 de setembre del 2007 inclusivament, i llevat que per circumstàncies
concurrents es determine un termini distint en la resolució de concessió
de l'ajuda, hauran de presentar:
a) La justificació del gasto realitzat que revestirà la forma de
compte justificatiu. S'efectuarà per mitjà d'una relació detallada de les
actuacions realitzades, recolzades per la subvenció, amb indicació de
cada un dels gastos incorreguts (amb identificació del creditor i del
document, el seu import, data d'emissió i data de pagament), manifestant
expressament que s'ha complit l'objecte de la subvenció. A este
efecte, s'adjunta un model de compte justificatiu en l'Annex II.
b) Acreditació de l'import, procedència i aplicació dels fons propis
i d'altres subvencions i ingressos amb què, a més de la subvenció,
hagen sigut finançades les actuacions. Amb este fi el beneficiari
presentarà una declaració responsable detallada, segons model que
s'adjunta en l'Annex III.
c) Originals dels gastos realitzats: factures i la resta de documents
de valor probatori equivalent, amb validesa en el tràfic jurídic mercantil
o amb eficàcia administrativa, justificatius del gasto efectuat, expedits
d'acord amb la normativa vigent. Les factures hauran de comptar
amb les dades formals que exigix per a la seua expedició el Reial
Decret 1496/2003, de 28 de novembre, pel que s'aprova el Reglament
que regula les obligacions de facturació, i es modifica el Reglament de
l'Impost sobre el Valor Afegit. Així mateix es presentarà documentació
acreditativa del seu pagament (rebuts, càrrecs bancaris o qualsevol de
les formes acceptades per la normativa i els usos vigents).
d) Quan l'import del gasto subvencionable supere la quantia de
12.000 euros en el supòsit de prestació de servicis per empreses de
consultoria o assistència tècnica, el beneficiari haurà d'aportar també
justificació d'haver sol·licitat com a mínim tres ofertes de diferents
proveïdors, llevat que no existisca en el mercat suficient nombre
d'entitats que ho subministren o presten, i justificació de la triada quan
no recaiga en la proposta econòmica més avantatjosa.
e) Declaració responsable de què el beneficiari i, si és el cas, els
integrants de la comunitat de béns, no son deutors de la Generalitat per
reintegrament de subvencions, segons model que s'adjunta en l'Annex
III.
f) En el cas que els beneficiaris hagen denegat expressament el seu
consentiment perquè la Conselleria obtinga directament els corresponents
certificats telemàtics, acreditació que el beneficiari es troba al
corrent en el compliment de les seues obligacions tributàries i amb la
Seguretat També hauran d'aportar les mencionades certificacions tots
els integrants de les comunitats de béns.
g) Còpia del certificat d'haver superat l'auditoria de qualitat
i acreditació documental d'haver obtingut la Certificació de
l'establiment comercial per la Fundació Valenciana de la Qualitat, per
a les ajudes previstes en l'article 3.1.b i, si és el cas, un exemplar dels
documents produïts.
h) Documentació acreditativa, si és el cas, del compliment de les
obligacions i condicions que s'hagueren establit en la resolució.
Article 10. Obligacions del beneficiari
Són obligacions del beneficiari:
- Realitzar l'activitat que fonamenta la concessió de la subvenció.
- Acreditar la realització de la inversió, així com el compliment
dels requisits i condicions que determinen la concessió de l'ajuda.
- El sotmetiment a actuacions de control financer que corresponen
a la Intervenció General de la Generalitat i, si és el cas, dels òrgans
del Fons Europeu de Desenvolupament Regional en relació
amb les ajudes concedides.
- Fer constar de manera explícita en la difusió de les accions subvencionades,
el suport de la Conselleria d'Empresa, Universitat i Ciència
i del Fons Europeu de Desenvolupament Regional.
- Comunicar, en qualsevol moment de la vigència de l'expedient,
i en tot cas amb anterioritat a la justificació de l'actuació subvencionada,
altres ajudes públiques o privades que haguera obtingut o
sol·licitat per al mateix projecte després de la data de presentació de
la sol·licitud.
Article 11. Minoració i resolució de l'ajuda concedida
1. L'alteració d'alguna de les característiques no substancials de
l'acció aprovada, l'incompliment d'alguna de les condicions i terminis
establits en la resolució, la no execució o execució inadequada de part
del gasto aprovat, la insuficient justificació d'algun dels gastos efectivament
realitzats o la concessió d'altres ajudes públiques o privades,
després de la presentació de la sol·licitud, si en el seu conjunt excedixen
dels límits establits podrà donar lloc a la minoració de la subvenció
concedida.
2. L'incompliment pel beneficiari de qualsevol dels requisits,
condicions i la resta de circumstàncies que van donar lloc a
l'atorgament de la subvenció, estar iniciat el projecte a la data de la
presentació de la sol·licitud, així com l'incompliment de les obligacions
imposades al beneficiari, la variació de la finalitat de l'actuació
o la falta de justificació de la realització de la mateixa, donarà lloc a
la incoació per l'òrgan competent per a la concessió de les ajudes, del
corresponent expedient que podrà finalitzar si és el cas, amb la resolució
de la subvenció i l'obligació de reintegrar les ajudes percebudes i
els interessos de demora des del moment del pagament de la subvenció.
En la tramitació del procediment es garantirà, en tot cas, el dret de
l'interessat a l'audiència.
DISPOSICIONS ADDICIONALS
Primera
1. La concessió de les ajudes previstes en esta orde estarà condicionada
a l'existència de crèdit adequat i suficient per a això en els
Pressupostos de la Generalitat per a l'exercici 2007.
2. En compliment del que preveu l'article 47.11 del Text Refós de
la Llei d'Hisenda Pública i d'acord amb el que establisca la Llei de
Pressupostos de la Generalitat per al 2007, per Orde de la Conselleria
d'Empresa, Universitat i Ciència es donarà publicitat de les línies de
crèdit i de l'import global màxim destinat a la concessió de les ajudes
previstes en la present disposició.
3. Les ajudes previstes en esta orde podran estar cofinançades pel
Fons Europeu de Desenvolupament Regional a través del Pla de Millora
de la Qualitat del Ministeri d'Indústria, Turisme i Comerç.
Segona
1. En el cas que els documents exigits que han d'acompanyar a la
sol·licitud de concessió d'ajudes ja estigueren en poder de qualsevol
òrgan de l'administració actuant, el sol·licitant podrà acollir-se al que
establix l'apartat f) de l'article 35 de la Llei 30/1992, de Règim Jurídic
de les Administracions Públiques i del Procediment Administratiu
Comú, sempre que es faça constar la data i l'òrgan o dependència en
què van ser presentats o, si és el cas, emesos i quan no hagen transcorregut
més de cinc anys des de la finalització del procediment a què
corresponguen.
2. En els supòsits d'impossibilitat material d'obtindre el document,
l'òrgan competent podrà requerir al sol·licitant la seua presentació o,
si no n'hi ha, l'acreditació per altres mitjans dels requisits a què es
referix el document.
Tercera
1. En el supòsit d'ajudes cofinançades amb fons comunitaris
s'aplicarà el procediment establit en la present orde, adequant-se a les
especialitats i complint els requisits que si és el cas es determinen en
relació amb les mateixes.
2. La publicitat de les esmentades ajudes haurà de realitzar-se
d'acord amb la normativa comunitària en la matèria.
3. Les ajudes regulades en la present orde no s'acumularan a cap
altra ajuda corresponent a les mateixes despeses subvencionables
si l'esmentada acumulació origina una intensitat d'ajuda superior a
l'establida per a les circumstàncies concretes de cada cas en un reglament
d'exempció per categories o en una decisió adoptada per la
Comissió.
DISPOSICIONS FINALS
Primera
Es faculta el secretari autonòmic d'Empresa per a dictar les resolucions
necessàries per al desenvolupament, eficàcia i execució de la
present orde.
Segona
La present orde entrarà en vigor l'endemà de la seua publicació en
el Diari Oficial de la Generalitat.
València, 29 de desembre de 2006
El conseller d'Empresa, Universitat i Ciència,
JUSTO NIETO NIETO